Kambojada YTH oqibatida mamlakat shahzodasining rafiqasi halok bo‘ldi

Kamboja shahzodasi Norodom Ranarit va uning rafiqasi Ouk Pxalla mamlakat janubidagi Kampongsaom provinsiyasida avtomobil avariyasiga uchradi. Bu haqda, politsiya ma’lumotiga tayanib, “Sinxua” agentligi xabar bermoqda, deb yozadi “RIA Novosti”.

Agentlikning ma’lum qilishicha, 74 yoshli shahzodaning rafiqasi Ouk Pxalla mahalliy vaqt bilan 12:23 da avariya oqibatida olgan jarohatlari tufayli halok bo‘lgan.
Shahzoda Norodom Ranaritning avtomobili mamlakat janubi-g‘arbida qarama-qarshi yo‘nalishdagi mashina bilan to‘qnashib ketgan. Er-xotin shifoxonaga yotqizilgan edi. Shahzoda bosh va oyog‘idan yengil jarohat olgan.